31992R1613
L 170/14
JURNALUL OFÍCIAL AL UNIUNII EUROPENE
REGULAMENTUL (CEE) NR. 1613/92 AL COMISIEI
din 24 iunie 1992
de modificare a Regulamentului (CEE) nr. 3556/87 privind modalitățile complementare de aplicare a regimului certificatelor de fixare în avans pentru anumite produse din sectorul cerealelor exportate sub formă de paste alimentare, încadrate la subpozițiile 1902 11 00 și 1902 19 din nomenclatura combinată
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 2727/75 al Consiliului din 29 octombrie 1975 privind organizarea comună a pieței cerealelor (1), modificat ultima dată de Regulamentul (CEE) nr. 674/92 (2), în special articolul 24,
întrucât Regulamentul (CEE) nr. 3556/87 al Comisiei (3), modificat ultima dată de Regulamentul (CEE) nr. 4057/87 (4), a stabilit modalitățile complementare de aplicare a regimului certificatelor de fixare în avans pentru anumite produse din sectorul cerealelor exportate sub formă de paste alimentare, corespunzând subpozițiilor 1902 11 00 și 1902 19 din nomenclatura combinată; întrucât regulamentul susmenționat nu mai este aplicabil de la 30 aprilie 1988;
întrucât pentru aplicarea punctului 6 din aranjamentul dintre Statele Unite ale Americii și Comunitatea Europeană privind pastele alimentare sunt necesare informații privind fixarea în avans;
întrucât Republica Italia a continuat să trimită Comisiei informații privind certificatele de fixare în avans pentru pastele alimentare exportate în Statele Unite ale Americii; întrucât este important să se cunoască și certificatele de fixare în avans emise în alte state membre;
întrucât măsurile prevăzute de prezentul regulament sunt conforme cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
Regulamentul (CEE) nr. 3556/87 se modifică după cum urmează:
1.
La articolul 1, literele (a) și (b) se înlocuiesc cu următorul text:
„secțiunea 20 din cererea de certificat de fixare în avans, precum și certificatul ca atare, menționate în Regulamentul (CEE) nr. 1760/83 al Comisiei, trebuie să precizeze numai faptul că produsele se încadrează la subpozițiile 1902 11 00 și 1902 19 din nomenclatura combinată; la secțiunea 7 se va completa «Statele Unite ale Americii» sau «alte state decât Statele Unite ale Americii». Certificatul comportă obligația de export conform mențiunii.”.
2.
La articolul 3 alineatul (1), a doua liniuță se înlocuiește cu următorul text:
„Cantitățile de paste alimentare de la subpozițiile 1902 11 00 și 1902 19 din nomenclatura combinată pentru care rata restituirii la export a fost fixată în avans, data la care declarația de export de paste făinoase spre Statele Unite ale Americii a fost acceptată de către autoritățile vamale competente, și data la care s-a eliberat certificatul de fixare în avans.”.
3.
La articolul 3 alineatul (2) al doilea paragraf, „DG III/B/2” se înlocuiește cu „DG III/C/2”.
4.
La articolul 4, alineatul (2) se înlocuiește cu următorul text:
„Se aplică certificatelor solicitate începând cu 1 iulie 1992.”.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 24 iunie 1992.